Micronesia
Micronesia (ex Graeca μικρός 'parvus' et νῆσος 'insula'), cuius Latinitate Renascentiae partes Insulae Ladrones appellabantur, est regio insularis geographica culturalisque, quae permultas insulas curalii minores in Oceano Pacifico amplectitur. Micronesia Philippinas inter septentriones et occasum solis, Indonesiam, Papuam Novam Guineam, et Melanesiam ad occidentem et regionem australem, atque Polynesiam ad meridiem et orientem patet. Terminus Micronesia anno 1831 ab Iulio Dumont d'Urville primum propositus est.